Kuid needki võrdlemisi head väljavaated kirjandusliku töö alalt ei võimalda jugoslaavia kirjanikele elamist oma loomingulisest tööst, vaid rõhuv enamus kirjanikke, arvustajaid ja luuletajaid, keda kõnetlesin Jugoslaavia erilinnades,  kinnitasid kõik, et nad on sunnitud eluülalpeoks töötama mõnes kindlas ametis. Osalt on see seletatav ka sellega, et peale maailmasõda on Jugoslaavia endisest väikesest riigist paisunud suurriigiks, mille elanikegi arv tõuseb ligi 12 mil­jonini ja kus haritud tööjõu vajadus on olnud kaugelt suurem kui pakkumine, kuna Balkani riigid on hariduses võrdlemisi mahajää­nud. Sellega ongi seletatav, et ka vene emigrantide arvukas pere on Jugoslaavia kuningriigi Serbia osas tööle rakendatud väga palju­des  ametasutustes.